חלוקת ‎ מזון ‎ והגדלת ‎ פערים‎ 

רעב ‎ אינו ‎ עניין‎ 'טבעי', ‎ אפילו ‎ במדינה ‎ המקדשת ‎ את ‎ הקפיטליזם.‎ 


מאת ‎ יפעת ‎ סולל‎ 

דבר ‎ אינו ‎ מחזק ‎ את ‎ הקפיטליזם ‎ הישראלי ‎ כמו ‎ 9  מיליוני‎ 
השקלים, ‎ שהעביר ‎ נתניהו ‎ לעמותות ‎ שמחלקות ‎ מזון. ‎ כל‎ 
שנה, ‎ יותר ‎ אנשים ‎ צובאים ‎ על ‎ פתחן ‎ של ‎ העמותות, ‎ ודאי ‎ כעת,‎ 
בעיצומו ‎ של ‎ המשבר ‎ הכלכלי, ‎ המשמש ‎ הצדקה ‎ לפיטוריהם‎ 
של ‎ אלפי ‎ עובדים, ‎ המאבדים ‎ את ‎ הכנסתם.‎ 

במערכת ‎ הפוליטית ‎ הישראלית ‎ קיים ‎ שיתוף ‎ פעולה ‎ מפליא‎ 
בין ‎ מייצגי ‎ האינטרסים ‎ של ‎ בעלי ‎ ההון‎ (אנשי ‎ הליכוד, ‎ קדימה,‎ 
מפלגת ‎ העבודה ‎ וישראל ‎ ביתנו), ‎ לבין ‎ אלה ‎ המייצגים ‎ חלק‎ 
מעניי ‎ ישראל: ‎ המפלגות ‎ החרדיות. ‎ אלה ‎ גם ‎ אלה, ‎ מאמינים,‎ 
כי ‎ הסדר ‎ החברתי ‎ מחייב ‎ קיומם ‎ של ‎ אנשי ‎ הון, ‎ אשר ‎ בעת ‎ רצון‎ 
נותנים ‎ נדבה ‎ לעניים. ‎ ההצדקות ‎ שונות, ‎ אבל ‎ התוצאה ‎ זהה:‎ 
כדאי ‎ לעשירים ‎ לזרוק ‎ מטבע ‎ לרעב, ‎ כי ‎ זו ‎ מצווה ‎ (אומרים‎ 
החרדים), ‎ וכי ‎ כך ‎ מונעים ‎ ייאוש‎ (אומרים ‎ בעלי ‎ ההון).‎ 

מניעת ‎ ייאוש ‎ היא ‎ אינטרס ‎ מרכזי ‎ של ‎ ההון ‎ ושוחרי ‎ חיזוקו,‎ 
שכן ‎ אנשים ‎ מיואשים ‎ יכולים ‎ לעשות ‎ מהפיכה, ‎ לארגן‎ 
הפגנות, ‎ או ‎ לבחור ‎ במפלגה ‎ שמייצגת ‎ את ‎ האינטרסים‎ 
הכלכליים ‎ שלהם. ‎ לו ‎ היו ‎ מקבלי ‎ המזון ‎ מהעמותות ‎ מצביעים‎ 
לפי ‎ האינטרסים ‎ שלהם, ‎ דמותה ‎ של ‎ הכנסת ‎ ה-18 ‎ הייתה ‎ שונה‎ 
לחלוטין ‎ ונתניהו ‎ לא ‎ היה ‎ ראש ‎ ממשלה. ‎ נכון, ‎ ישנן ‎ גם ‎ דרכים‎ 
אחרות ‎ בישראל ‎ לשמר ‎ שלטון: ‎ תמיד ‎ אפשר ‎ לצאת ‎ למלחמה‎ 
קטנה ‎ בצפון ‎ או ‎ בדרום ‎ ולהשכיח ‎ (עד ‎ תום ‎ הקמפיין) ‎ את‎ 
המצב ‎ החברתי־כלכלי. ‎ אבל ‎ בינתיים ‎ חלפו ‎ הבחירות ‎ ואיתן‎ 
המלחמה, ‎ אך ‎ המשבר ‎ הכלכלי ‎ נותר ‎ במקומו.‎ 

אין ‎ דבר ‎ ׳טבעי׳ ‎ ברעב ‎ גם ‎ במדינה, ‎ בה ‎ שולטים ‎ השוק‎ 
החופשי ‎ והקפיטליזם. ‎ הפיטורים ‎ בחודשים ‎ האחרונים ‎ נועדו‎ 
לקצץ ‎ בהוצאות, ‎ כדי ‎ לשמר ‎ את ‎ שער ‎ המניות ‎ של ‎ החברות‎ 
הגדולות ‎ בבורסה. ‎ בכמה ‎ מקרים, ‎ נעשה ‎ שימוש ‎ במשבר, ‎ כדי‎ 
להצדיק ‎ פיטורים, ‎ שאין ‎ להם ‎ כל ‎ הצדקה. ‎ הממשלה ‎ הייתה‎ 
יכולה ‎ וצריכה ‎ למנוע ‎ את ‎ רוב ‎ הפיטורים, ‎ ולא ‎ בדרך ‎ של‎ 
מתנות ‎ לבעלי ‎ ההון.‎ 

גם ‎ לאחר ‎ הפיטורים, ‎ המפוטרים ‎ ברובם ‎ לא ‎ היו ‎ צריכים‎ 
להגיע ‎ למצב ‎ של ‎ הזדקקות ‎ לתרומות ‎ מזון. ‎ חקיקת ‎ המגן‎ 
הייתה ‎ צריכה ‎ לתת ‎ מענה ‎ למפוטרים, ‎ באמצעות ‎ פיצויי‎ 


פיטורים ‎ ודמי ‎ אבטלה, ‎ המאפשרים ‎ חיים ‎ בכבוד ‎ לתקופות‎ 
ביניים ‎ ממושכות ‎ של ‎ חיפוש ‎ עבודה ‎ (כמקובל ‎ באירופה), ‎ ולא‎ 
לשלושה ‎ חודשים ‎ ובתגמול ‎ חלקי.‎ 

גם ‎ כל ‎ הקשישים, ‎ הפונים ‎ לעמותות ‎ לחלוקת ‎ מזון, ‎ לא ‎ היו‎ 
אמורים ‎ להיות ‎ שם. ‎ מדינה ‎ בעלת ‎ אחריות ‎ מינימלית ‎ דואגת‎ 
שלאזרחיה ‎ הזקנים ‎ תהיה ‎ קיצבה, ‎ המאפשרת ‎ להם ‎ קיום‎ 
בכבוד, ‎ ואינה ‎ משליכה ‎ לעברם ‎ 2,532  שקלים ‎ (לכל ‎ היותר,‎ 
אם ‎ עברו ‎ את ‎ גיל ‎ 80), ‎ האמורים ‎ להספיק ‎ לכיסוי ‎ כל ‎ ההוצאות‎ 
עבור ‎ מזון, ‎ תרופות, ‎ חשמל ‎ ועוד.‎ 

כדאי ‎ להזכיר, ‎ כי ‎ מנכ״ל ‎ משרד ‎ הרווחה, ‎ הקורא ‎ להגדלת‎ 
תקציבי ‎ העמותות ‎ לחלוקת ‎ מזון, ‎ עמד ‎ בראש ‎ ועדה, ‎ שאך ‎ לפני‎ 
שנה ‎ פרסמה ‎ דו״ח ‎ בנושא ‎ הביטחון ‎ התזונתי. ‎ הדו״ח ‎ קבע,‎ 
שחלוקת ‎ מזון ‎ אינה ‎ הפתרון, ‎ וכי ‎ המדינה ‎ צריכה ‎ לשנות ‎ את‎ 
מדיניות ‎ הקיצבאות, ‎ כך ‎ שתובטח ‎ הזכות ‎ לקיום ‎ בלי ‎ תורי‎ 
המזון ‎ המביישים. ‎ אך ‎ מנכ״ל ‎ משרד ‎ הרווחה ‎ הבין, ‎ כנראה, ‎ כי‎ 
לממשלת ‎ נתניהו, ‎ כמו ‎ לממשלת ‎ אולמרט ‎ לפניה, ‎ אין ‎ עניין‎ 
בשינוי ‎ סדרים ‎ חברתיים, ‎ וכל ‎ עניינה ‎ בהשקטת ‎ הציבור.‎ 
כפקיד ‎ נאמן, ‎ הוא ‎ התיישר ‎ עם ‎ עמדת ‎ שרו ‎ וממשלתו, ‎ ומנסה‎ 
להשיג ‎ עוד ‎ כמה ‎ פירורים ‎ לצלחת ‎ הנדבות.‎ 

נתניהו, ‎ כנראה, ‎ לא ‎ יחזור ‎ על ‎ שגיאות ‎ שעשה ‎ בכהונתו‎ 
הקודמת ‎ כראש ‎ הממשלה. ‎ הפעם ‎ הוא ‎ אינו ‎ מאשים ‎ את‎ 
המובטלים ‎ והעניים ‎ במצבם. ‎ הפעם ‎ הוא ‎ מדבר ‎ על ‎ "המשבר",‎ 
מגלה ‎ אמפתיה ‎ ואפילו ‎ יושב ‎ עם ‎ יו״ר ‎ ההסתדרות ‎ (המשתף‎ 
איתו ‎ פעולה ‎ בשימור ‎ המערכת) ‎ ועם ‎ נציגי ‎ הארגונים‎ 
החברתיים ‎ לדיונים ‎ משותפים.‎ 

נתניהו ‎ למד, ‎ כי ‎ כאשר ‎ מטיחים ‎ את ‎ האמת ‎ הקפיטליסטית,‎ 
הציבור ‎ כועס. ‎ לכן ‎ הדרך ‎ היעילה, ‎ מבחינתו, ‎ להמשיך‎ 
ולהגדיל ‎ את ‎ הפערים, ‎ לצמצם ‎ את ‎ מדינת ‎ הרווחה ‎ ולהגדיל ‎ את‎ 
הכנסות ‎ בעלי ‎ ההון ‎ היא ‎ להצהיר ‎ מעל ‎ כל ‎ במה, ‎ שהוא ‎ ׳מבין‎ 
את ‎ הקשיים׳ ‎ של ‎ הציבור ‎ ו׳מזדהה ‎ עם ‎ העניים׳. ‎ וכ״הוכחה"‎ 
אולטימטיבית ‎ להזדהותו ‎ -  להעביר ‎ כמה ‎ מיליוני ‎ שקלים‎ 
לעמותות ‎ לחלוקת ‎ מזון, ‎ כדי ‎ שלא ‎ יהיו ‎ רעבים ‎ בחג. ‎ אחרי‎ 
החג, ‎ יאושר ‎ תקציב ‎ המדינה, ‎ שיטיל ‎ גזירות, ‎ יצמצם ‎ תקציבי‎ 
חינוך ‎ ורווחה ‎ ולא ‎ ימנע ‎ את ‎ הפיטורים ‎ הבאים. ‎ כך ‎ נשמר‎ 
השקט ‎ החברתי ‎ עד ‎ החג‎ (היהודי) ‎ הבא.‎ 


עובדים‎ /2‎ 


כספי ‎ הפנסיה:‎ 

מביטחון ‎ לעובדים‎ 
לביטחון ‎ להון‎ 

החיסכון ‎ הפנסיוני ‎ נועד ‎ להעניק ‎ לעובדים ‎ ולעובדות ‎ מקור‎ 
הכנסה ‎ יציב ‎ לתקופה ‎ שלאחר ‎ הפרישה ‎ מעבודה. ‎ מאז ‎ 1995,‎ 
יעוד ‎ זה ‎ הולך ‎ ומפנה ‎ מקומו ‎ לייעוד ‎ שונה: ‎ הבטחת ‎ אשראי‎ 
למגזר ‎ העסקי ‎ והבטחת ‎ הכנסות ‎ נאותות ‎ לחברות ‎ הביטוח,‎ 
המנהלות ‎ את ‎ קרנות ‎ הפנסיה ‎ החדשות. ‎ כך ‎ עולה ‎ מנייר ‎ עמדה,‎ 
שכתבו ‎ ברברה ‎ סבירסק׳ ‎ ושלמה ‎ סבירסק■ ‎ ממרכז ‎ אדוה.‎ 

מאז ‎ 1995, ‎ מופנה ‎ חלק ‎ גדל ‎ והולך ‎ של ‎ כספי ‎ הפנסיה ‎ לשוק‎ 
ההון ‎ -  כיום ‎ מהווה ‎ חלק ‎ זה ‎ 70%  מצבירת ‎ הפנסיה. ‎ התוצאה‎ 
היא ‎ כפולה: ‎ מצד ‎ אחד, ‎ עמיתי ‎ הקרנות ‎ אינם ‎ יודעים ‎ עוד,‎ 
כבעבר, ‎ מה ‎ יהיה ‎ גובה ‎ הפנסיה ‎ החודשית ‎ שיקבלו; ‎ מצד ‎ שני,‎ 
האשראי ‎ העומד ‎ לרשות ‎ המגזר ‎ העסקי ‎ גדל, ‎ בין ‎ 2003  ל-‎ 
2007, ‎ מ-528 ‎ מיליארד ‎ ש״ח ‎ ל־729 ‎ מיליארד ‎ ש״ח ‎ -  גידול‎ 
של ‎ 38%. ‎ בכלל ‎ הגידול ‎ הזה, ‎ הגידול ‎ הרב ‎ ביותר ‎ נרשם‎ 
באשראי ‎ שהעניקו ‎ ״המשקיעים ‎ המוסדיים״, ‎ ובראשם ‎ -  קרנות‎ 
הפנסיה: ‎ מ-56 ‎ מיליארד ‎ ש״ח ‎ ל-190 ‎ מיליארד ‎ ש״ח ‎ -  גידול‎ 
של ‎ 240%.‎ 

מכירת ‎ קרנות ‎ הפנסיה ‎ ההסתדרותיות ‎ לשעבר ‎ לחברות‎ 
הביטוח ‎ פגעה ‎ בביטחון ‎ של ‎ העובדים ‎ לעת ‎ פרישה, ‎ משום‎ 
שחברות ‎ הביטוח ‎ נוטלות ‎ כיום ‎ לעצמן ‎ בין ‎ 15%  ל-20%‎ 
מכספי ‎ הפנסיה. ‎ הן ‎ עושות ‎ זאת ‎ בשני ‎ אופנים: ‎ האחד, ‎ דמי‎ 
ניהול ‎ גבוהים ‎ מבעבר, ‎ שיכולים ‎ להגיע ‎ עד ‎ 11%  מהפרשות‎ 
העמיתים, ‎ אך ‎ עומדים ‎ בממוצע ‎ על ‎ כ-6%; ‎ השני, ‎ גביית ‎ דמי‎ 
ביטוח ‎ אובדן ‎ כושר ‎ עבודה ‎ וביטוח ‎ שארים. ‎ עלות ‎ שני‎ 
הביטוחים ‎ האלה ‎ משתנה ‎ בהתאם ‎ לגיל, ‎ למין ‎ וכיו״ב: ‎ היא‎ 
יכולה ‎ לעמוד, ‎ עבור ‎ גבר ‎ בן ‎ 30, ‎ לדוגמא, ‎ על ‎ 7%  מההפרשה,‎ 
ועבור ‎ גבר ‎ בגיל ‎ 50  -  על ‎ 15%. ‎ עלות ‎ זו ‎ אינה ‎ מוכרת ‎ דיה‎ 
בציבור, ‎ והנגישות ‎ לנתונים ‎ בעייתית.‎ 

מבחינת ‎ העמיתים, ‎ התוצאות ‎ שחברות ‎ הביטוח ‎ השיגו‎ 
בשוק ‎ ההון ‎ עבור ‎ כספם ‎ אינן ‎ מצדיקות ‎ את ‎ דמי ‎ הניהול‎ 
הגבוהים: ‎ בשנים ‎ 2004-2008, ‎ הרווח ‎ הממוצע ‎ של ‎ קרנות‎ 
הפנסיה ‎ החדשות ‎ היה ‎ 299  ש״ח ‎ (על ‎ הפרשה ‎ שנתית ‎ של‎ 
1,000  ש״ח) ‎ וכאשר ‎ מפחיתים ‎ את ‎ דמי ‎ הניהול, ‎ הרווח‎ 
מתבטל ‎ כמעט ‎ לחלוטין. ‎ לעומת ‎ זאת, ‎ אילו ‎ המשיכו ‎ כספי‎ 
הפנסיה ‎ להיות ‎ מושקעים ‎ באג״ח ‎ ממשלתיות‎ (כפי ‎ שהיה ‎ נהוג‎ 
כאשר ‎ הקופות ‎ נוהלו ‎ בידי ‎ ההסתדרות), ‎ היו ‎ העמיתים‎ 
רושמים ‎ צבירה ‎ יפה: ‎ בריבית ‎ של ‎ 4.8%  (הריבית ‎ שהממשלה‎ 
מבטיחה ‎ מאז ‎ 2003  ל-30% ‎ מכספי ‎ הפנסיה), ‎ הם ‎ היו ‎ צוברים‎ 
768  ש״ח ‎ ובריבית ‎ של ‎ 5.57%  (הריבית ‎ שהייתה ‎ נהוגה ‎ עד‎ 
2003) ‎ ־  הרווח ‎ היה ‎ אפילו ‎ 900  ש״ח.‎ 

מחברי ‎ המחקר ‎ מציעים, ‎ שקרנות ‎ הפנסיה ‎ יבטיחו ‎ לחוסכים‎ 
ריבית ‎ מינימאלית, ‎ כפי ‎ שנהוג ‎ בשוויץ. ‎ במקביל, ‎ הם ‎ מתנגדים‎ 
להצעת ‎ האוצר ‎ לפצל ‎ את ‎ ההשקעות ‎ -  תיק ‎ מסוכן ‎ יותר‎ 
לצעירים, ‎ ותיק ‎ מסוכן ‎ פחות ‎ לעומדים ‎ בפני ‎ פרישה.‎ 
המחברים ‎ שוללים ‎ גם ‎ את ‎ הצעת ‎ האוצר ‎ לבטל ‎ את ‎ מסלול‎ 
ההשקעה ‎ הכללי, ‎ ולחייב ‎ עמיתים ‎ לבחור ‎ מסלול ‎ השקעה‎ 
אישי. ‎ הם ‎ מציינים, ‎ כי ‎ מרבית ‎ העמיתים ‎ אינם ‎ מצוידים ‎ בידע‎ 
ובמידע ‎ הדרושים ‎ לכך. ‎ במקום ‎ זאת, ‎ עדיף ‎ ניהול ‎ ציבורי‎ 
אחראי ‎ של ‎ החיסכון ‎ הפנסיוני.‎ 


חיפה ‎ תשוב ‎ להיות ‎ אדומה ‎ ב־1 ‎ במאי‎ 

על ‎ רקע ‎ המשבר ‎ הכלכלי, ‎ הגובה ‎ מחיר ‎ חברתי ‎ קשה, ‎ יזמו‎ 
פעילות ‎ ופעילים ‎ חברתיים, ‎ נציגי ‎ ועדי ‎ עובדים, ‎ מפוטרים‎ 
ומובטלים, ‎ התארגנויות ‎ שכונתיות ‎ וארגונים ‎ לשינוי ‎ חברתי,‎ 
לערוך ‎ בחיפה ‎ הפגנה ‎ משותפת ‎ לציון ‎ ה-1 ‎ במאי.‎ 

בקול ‎ קורא ‎ שפרסמו ‎ היוזמים ‎ צוין, ‎ כי ‎ גובר ‎ הצורך ‎ בגיבוש‎ 
אלטרנטיבה ‎ חברתית ‎ למדיניות ‎ העוני. ‎ אמנם ‎ בחיפה ‎ לא‎ 
התקיימה ‎ הפגנת ‎ האחד ‎ במאי ‎ מזה ‎ שנים ‎ רבות, ‎ אך ‎ כעת‎ 
אפשר ‎ לחדש ‎ מסורת ‎ זו ‎ ולהחזיר ‎ את ‎ האדום ‎ לעיר ‎ הפועלים.‎ 
סיסמת ‎ ההפגנה ‎ היא‎ :  המשבר ‎ הכלכלי ‎ -  לא ‎ על ‎ חשבוננו ‎ י 

הפגנת ‎ האחד‎ 
במאי ‎ בחיפה‎ 
תתקיים ‎ ביום‎ 
שישי, ‎ 1.5. ‎ היא‎ 
תצא ‎ בשעה ‎ 12.30 
מוואדי ‎ ניסנאס,‎ 
תצעד ‎ לאורך ‎ רח׳‎ 
הרצל ‎ בשכונת‎ 
הדר, ‎ ותסתיים‎ 
בעצרת ‎ בגן‎ 
בנימין.‎ 
הקול ‎ הקורא‎ 
מזמין ‎ כל ‎ מי‎ 
שמעוניין ‎ לקחת‎ 
חלק ‎ בארגון‎ 
הפגנה ‎ רחבה‎ 

ומשותפת, ‎ ליצור ‎ קשר ‎ עם ‎ קואליציית ‎ ה-1 ‎ במאי ‎ -  "חיפה‎ 
האדומה״: ‎ 5510433-050  (עיסאם ‎ מחול), ‎ 8011483-054 
(רפי ‎ קמחי).‎ 


מפגש ‎ בינלאומי ‎ של ‎ עובדי ‎ ענקית ‎ המלט‎ 

"הולסים" ‎ במטרה ‎ להקים ‎ ארגון ‎ יציג‎ 

בלבנון ‎ נערך ‎ לאחרונה ‎ מפגש ‎ בינלאומי ‎ של ‎ עובדי ‎ ענקית‎ 
המלט ‎ "הולסים", ‎ במטרה ‎ להקים ‎ מסגרת ‎ עולמית, ‎ שתאחד‎ 
את ‎ כל ‎ איגודי ‎ העובדים, ‎ הפועלים ‎ במסגרת ‎ החברה.‎ 

"הולסים", ‎ שנוסדה ‎ בתחילת ‎ המאה ‎ ה-20 ‎ בשוויץ, ‎ היא‎ 
כיום ‎ חברה ‎ רב-לאומית ‎ ואחד ‎ היצרנים ‎ הגדולים ‎ בעולם ‎ של‎ 
מלט. ‎ היא ‎ פועלת ‎ ב-70 ‎ מדינות ‎ ומעסיקה ‎ כ-90 ‎ אלף ‎ עובדים.‎ 

במפגש ‎ בלבנון ‎ לקחו ‎ חלק ‎ נציגים ‎ של ‎ איגודי ‎ העובדים‎ 
בענף ‎ הבניה ‎ המקומי, ‎ וכן ‎ של ‎ בולגריה, ‎ צרפת, ‎ בלגיה, ‎ מרוקו,‎ 
רומניה, ‎ מצרים ‎ וטוניסיה. ‎ במרכז ‎ דיוני ‎ המפגש ‎ עמדו: ‎ הקמת‎ 
נציגות ‎ בינלאומית, ‎ השוואת ‎ הסכמים ‎ קיבוציים, ‎ ומצב‎ 
הבטיחות ‎ במפעלים. ‎ בין ‎ היתר ‎ הוחלט ‎ לחזק ‎ את ‎ רשת‎ 
האיגודים ‎ וועדי ‎ עובדים ‎ בחברה ‎ הבינלאומית, ‎ הקמת ‎ רשת‎ 
קשר ‎ מקוונת ‎ בין ‎ כל ‎ הוועדים ‎ בארצות ‎ השונות, ‎ פעולה‎ 
לארגון ‎ מקומות ‎ עבודה ‎ במדינות ‎ בהן ‎ העובדים ‎ אינם‎ 
מאורגנים ‎ באיגודים ‎ מקצועיים, ‎ ולקיים ‎ מפגש ‎ נוסף ‎ בבלגיה,‎ 
בו ‎ ישתתפו ‎ נציגי ‎ כלל ‎ עובדי ‎ "הולסים" ‎ ברחבי ‎ העולם.‎ 

תזכורת: ‎ הנהלת ‎ "הולסים" ‎ הגישה ‎ תביעה ‎ משפטית‎ 
בינלאומית ‎ נגד ‎ ממשלת ‎ ונצואלה, ‎ שהלאימה ‎ את ‎ מפעלי‎ 
החברה ‎ והעבירה ‎ אותם ‎ לניהולה ‎ של ‎ חברת ‎ הנפט ‎ הלאומית.‎ 


דמוקרטיה‎ /3‎ 


חותרים ‎ תחת ‎ הדמוקרטיה ‎ הפרלמנטרית‎ 


הרוב ‎ הקואליציוני ‎ במליאת ‎ הכנסת ‎ אישר ‎ (7.4) ‎ את‎ 
השינוי ‎ בחוק ‎ ■סוד: ‎ הכנסת ‎ ומשק ‎ המדינה, ‎ שיזמה‎ 
ממשלת ‎ נתניהו, ‎ במטרה ‎ לדחות ‎ את ‎ הגשת ‎ תקציב‎ 
המדינה ‎ לשנת ‎ 2009  ולאפשר ‎ לה ‎ להגיש ‎ בו ‎ בזמן ‎ גם‎ 
תקציב ‎ לשנת ‎ 2010.‎ 

הח״כים ‎ של ‎ חד״ש ‎ ביקרו ‎ בחריפות ‎ את ‎ הצעת ‎ החוק‎ 
הממשלתית, ‎ שהוגדרה ‎ "הוראת ‎ שעה", ‎ בהצביעם ‎ על ‎ אופייה‎ 
האנטי-דמוקרטי ‎ ועל ‎ הנזק ‎ הגלום ‎ בה ‎ לחברה ‎ הישראלית‎ 
הסובלת ‎ ממשבר ‎ כלכלי ‎ מעמיק.‎ 

ח״כ ‎ מוחמד ‎ ברכה ‎ הגדיר ‎ את ‎ הצעת ‎ החוק ‎ הממשלתית‎ 
״אחד ‎ השיאים ‎ בציניות ‎ של ‎ השלטון״, ‎ שעיקר ‎ דאגתו ‎ - 
לשמור ‎ על ‎ שקט ‎ בקואליציה ‎ עצמה ‎ ולהבטיח ‎ את ‎ יציבותה.‎ 
אגב ‎ כך, ‎ הממשלה ‎ פוגעת ‎ בצורה ‎ קשה ‎ בכנסת, ‎ שאחד‎ 
מתפקידיה ‎ העיקריים ‎ הוא ‎ -  דיוני ‎ התקציב ‎ במליאה‎ 
ובוועדות.‎ 

ברכה ‎ הוסיף, ‎ כי ‎ בתקופה ‎ של ‎ משבר ‎ כלכלי, ‎ זו ‎ הרפתקנות‎ 
להציע ‎ תקציב ‎ לשנת ‎ 2010, ‎ כאשר ‎ לא ‎ ידוע ‎ לאן ‎ ידרדר ‎ המשק‎ 
הישראלי. ‎ לכן ‎ יש ‎ לראות ‎ בהצעת ‎ הממשלה ‎ להציע ‎ תקציב‎ 
לשנתיים ‎ נסיון ‎ לחמוק ‎ ממחויבותה ‎ לסייע ‎ למפוטרים ‎ ולכל‎ 
נפגעי ‎ המשבר ‎ הכלכלי.‎ 

ח״כ ‎ חנא ‎ סוייד ‎ הדגיש, ‎ כי ‎ הצעת ‎ החוק ‎ הממשלתית ‎ מבזה‎ 
את ‎ הכנסת, ‎ כאשר ‎ היא ‎ קבעה ‎ מסגרת ‎ של ‎ יום ‎ דיונים ‎ אחד‎ 
בלבד ‎ לשינוי ‎ בחוק ‎ יסוד ‎ בשלוש ‎ קריאות. ‎ זוהי ‎ רמיסה ‎ כוחנית‎ 
של ‎ הדמוקרטיה ‎ הפרלמנטרית.‎ 

ח״כ ‎ דב ‎ חנין ‎ האשים ‎ את ‎ ממשלת ‎ נתניהו ‎ בשינוי ‎ כללי‎ 
המשחק ‎ תוך ‎ כדי ‎ המשחק. ‎ ממשלה ‎ זו ‎ יוזמת ‎ שינוי ‎ במצב‎ 
החוקי ‎ הקיים, ‎ כך ‎ שלהפלת ‎ ממשלה ‎ יהיו ‎ נחוצים ‎ 65  ח״כים‎ 
ולא ‎ 61, ‎ כפי ‎ שקבוע ‎ בחוק ‎ היום. ‎ ולכך ‎ יש ‎ להוסיף ‎ את ‎ הזילות‎ 
של ‎ חקיקת ‎ חוק ‎ יסוד ‎ תוך ‎ יום ‎ אחד ‎ ועוד ‎ כ״הוראת ‎ שעה".‎ 

הנין ‎ ביקר ‎ בחריפות ‎ את ‎ הליכוד ‎ והעבודה ‎ על ‎ נכונותן‎ 
לוותר ‎ על ‎ כל ‎ עקרון ‎ דמוקרטי ‎ ופרלמנטרי, ‎ ובלבד ‎ שיובטחו‎ 
כסאות ‎ השרים.‎ 

ח״כ ‎ עפו ‎ אגבריה ‎ פתח ‎ את ‎ דבריו ‎ באיזכור ‎ המלחמה‎ 
בעזה, ‎ שבמהלכה ‎ "רצחה ‎ ישראל ‎ בדם ‎ קר ‎ כאלף ‎ בני ‎ אדם,‎ 
רובם ‎ המכריע ‎ אזרחים ‎ תמימים, ‎ הרסה ‎ בתים ‎ על ‎ יושביהם‎ 
והפכה ‎ את ‎ עזה ‎ לעיי ‎ חורבות".‎ 

ח״א ‎ אופיר ‎ אקוניס ‎ (ליכוד), ‎ שהיה ‎ יו״ר ‎ הישיבה, ‎ חרג‎ 
מסמכותו ‎ וניסה ‎ לצנזר ‎ את ‎ הנואם. ‎ הוא ‎ תבע ‎ מח״כ ‎ אגבריה‎ 
לחזור ‎ בו ‎ מהביטוי ‎ "רצחה", ‎ אך ‎ אגבריה ‎ התעקש, ‎ וציין ‎ כי‎ 
למד ‎ בביקורו ‎ בעזה, ‎ שזה ‎ אכן ‎ מה ‎ שקרה.‎ 

בהמשך ‎ נאומו ‎ הצביע ‎ אגבריה ‎ על ‎ אטימות ‎ הממשלה, ‎ אשר‎ 
מונה ‎ 30  שרים ‎ ועשרה ‎ סגני ‎ שרים, ‎ אך ‎ מתכוונת ‎ לקצץ‎ 
בתקציבי ‎ הבריאות, ‎ החינוך ‎ והרווחה.‎ 

ממשלת ‎ נתניהו-ליברמן, ‎ הוסיף, ‎ לא ‎ תשקיע ‎ בסגירת‎ 
הפערים ‎ בין ‎ האזרחים ‎ הערבים ‎ ליהודים ‎ ולא ‎ תילחם ‎ בעוני‎ 
ובאבטלה. ‎ לעומת ‎ זאת, ‎ היא ‎ תמשיך ‎ לבזבז ‎ תקציבים ‎ על‎ 
בנייה ‎ בהתנחלויות, ‎ במקום ‎ לסייע ‎ למניעת ‎ פיטורים ‎ ממפעלים‎ 
בצפון ‎ ובדרום.‎ 


המלך ‎ הוא ‎ עירום‎ 

שר ‎ החוץ ‎ אביגדור ‎ ליברמן ‎ חשף ‎ את ‎ האמת, ‎ שאותה ‎ ניסה‎ 
להסתיר ‎ נתניהו ‎ באמצעות ‎ דיבורי ‎ שווא ‎ על ‎ שלום. ‎ ממשלת‎ 
נתניהו-ליברמן ‎ מבטיחה ‎ בפירוש ‎ מלחמה.‎ 

ליברמן ‎ הסביר, ‎ שהממשלה ‎ אינה ‎ מעוניינת ‎ בהידברות ‎ עם‎ 
העולם ‎ הערבי, ‎ אינה ‎ מעוניינת ‎ בפיוס ‎ היסטורי ‎ עם ‎ העם‎ 
הפלסטיני, ‎ אינה ‎ מכירה ‎ ביוזמת ‎ השלום ‎ הערבית. ‎ לממשלה ‎ זו‎ 
יש ‎ דרך ‎ אחת: ‎ עימות ‎ כוחני ‎ שאין ‎ לו ‎ סוף, ‎ אך ‎ גם ‎ אין ‎ בו ‎ שום‎ 
עתיד.‎ 

דעתו ‎ של ‎ ליברמן ‎ אינה ‎ דעת ‎ יחיד. ‎ ב״מעריב" ‎ פורסם ‎ ריאיון‎ 
עם ‎ פרופ׳ ‎ בן־ציון ‎ נתניהו, ‎ אביו ‎ של ‎ ראש ‎ הממשלה, ‎ בו ‎ מסביר‎ 
הפרופסור ‎ מדוע ‎ תשרור ‎ מלחמת ‎ נצח ‎ בין ‎ העולם ‎ הערבי ‎ לבין‎ 
ישראל. ‎ הוא ‎ גם ‎ מגדיר ‎ את ‎ האזרחים ‎ הערבים ‎ בישראל‎ 
כאויבים, ‎ ומוסיף ‎ כי ‎ בנו, ‎ כלומר ‎ ראש ‎ הממשלה, ‎ חושב‎ 
כמוהו, ‎ אך ‎ מטעמים ‎ טקטיים, ‎ אינו ‎ מבטא ‎ את ‎ דעותיו ‎ בגלוי.‎ 

דיבורו ‎ הכן ‎ של ‎ ליברמן ‎ חושף ‎ עמדות ‎ מסוכנות ‎ והרסניות‎ 
ביותר, ‎ כאשר ‎ למזרח ‎ התיכון ‎ זורמים ‎ ללא ‎ הרף ‎ כלי ‎ נשק‎ 
חדישים, ‎ עם ‎ יכולת ‎ השמדה ‎ חסרת ‎ תקדים.‎ 

אם ‎ לא ‎ ייעשה ‎ מאמץ ‎ להסדר ‎ שלום ‎ ישראלי-פלסטיני‎ 
וישראלי-ערבי ‎ כולל, ‎ האזור ‎ עלול ‎ להידרדר ‎ למלחמה ‎ כזאת,‎ 
שבסופה ‎ לא ‎ יוותרו ‎ לא ‎ פלסטינים ‎ ולא ‎ ישראלים.‎ 

דב ‎ חנין‎ 

מתוך ‎ נאום ‎ בכנסת, ‎ 7.4 


משמידים ‎ יבולים, ‎ כי ‎ המגדלים ‎ בדואים‎ 

בגיבוי ‎ של ‎ שוטרים ‎ ופקחים ‎ של ‎ מינהל ‎ מקרקעי ‎ ישראל,‎ 
חרשו ‎ בשבוע ‎ שעבר ‎ טרקטורים ‎ 500  דונם ‎ שדות ‎ שעורה ‎ של‎ 
משפחת ‎ אל-טורי ‎ בכפר ‎ אל-ערקיב, ‎ ואת ‎ שדותיה ‎ של ‎ משפחת‎ 
אבו-מקירח ‎ מהכפר ‎ אום ‎ רתאם.‎ 

השמדת ‎ היבול, ‎ שנועד ‎ למזון ‎ לכבשים, ‎ מלמדת ‎ פעם‎ 
נוספת, ‎ כי ‎ המדינה ‎ אינה ‎ מכירה ‎ בזכותם ‎ של ‎ אזרחיה ‎ הבדואים‎ 
להשתמש ‎ בקרקעות ‎ המעטות ‎ שנותרו ‎ להם ‎ בנגב. ‎ מכלל‎ 
אדמות ‎ הנגב ‎ שהיו ‎ ברשותם ‎ לפני ‎ 100  שנים, ‎ נותרו ‎ בידי‎ 
הבדואים ‎ רק ‎ 3%. ‎ אך ‎ המדינה ‎ פועלת ‎ בנחישות, ‎ כדי ‎ לגזול ‎ גם‎ 
מעט ‎ אדמות ‎ אלה ‎ באמצעות ‎ הריסת ‎ הבתים ‎ והשמדת ‎ יבולים.‎ 

בהקשר ‎ של ‎ מדיניות ‎ הנישול, ‎ כדאי ‎ להזכיר ‎ דברים ‎ חמורים‎ 
שנכתבו ‎ לאחרונה. ‎ במאמר ‎ אחד ‎ (״קו ‎ למושב״, ‎ 26.3) ‎ מסופר‎ 
על ‎ הקמת ‎ מפעל ‎ להשבת ‎ קולחים ‎ בצומת ‎ שוקת, ‎ שייטהר‎ 
שפכים ‎ גם ‎ של ‎ לקיה ‎ וחורה, ‎ אך ‎ ישמש ‎ להשקיה ‎ רק ‎ של‎ 
אדמות ‎ הקיבוצים ‎ שומריה, ‎ כרמיה ‎ ולהב.‎ 

במאמר ‎ שני ‎ (אתר ‎ דה ‎ מרקר, ‎ 31.3) ‎ נכתב, ‎ כי ‎ משרד‎ 
החקלאות ‎ ישקיע ‎ 51  מליון ‎ שקלים ‎ ב״עצירת ‎ ההשתלטות ‎ על‎ 
שטחי ‎ הלאום״ ‎ בנגב: ‎ הוא ‎ יכשיר ‎ בתקציב ‎ זה ‎ 350  אלף ‎ דונם‎ 
לרעייה ‎ מסודרת ‎ של ‎ בקר ‎ וצאן, ‎ אך ‎ לעדרים ‎ של ‎ יהודים ‎ בלבד.‎ 

וכך, ‎ נוסף ‎ להשמדת ‎ היבול, ‎ הממשלה ‎ גם ‎ מתכוונת ‎ למנוע‎ 
מהבדואים ‎ גידול ‎ עדרי ‎ צאן, ‎ למרות ‎ שענף ‎ זה ‎ משמש ‎ עדיין‎ 
מקור ‎ הפרנסה ‎ העיקרי ‎ של ‎ כ  20%  מאזרחי ‎ הנגב ‎ הערבים.‎ 

יעלה ‎ לבנת‎ 


מק״י ‎ בת ‎ 4/ 90 


נושאים ‎ שנשכחו, ‎ ולא ‎ במקרה‎ 

בכנס ‎ באוניברסיטת ‎ ת״א, ‎ שהוקדש ‎ ל־90 ‎ שנה ‎ למק״י, ‎ נשכח ‎ המחיר ‎ הכבד‎ 
ששילמו ‎ חברי ‎ המפלגה ‎ הקומוניסטית ‎ בשנות ‎ פעילותה ‎ במחתרת.‎ 


מאת ‎ דן ‎ יהב‎ 

בשנות ‎ המנדט ‎ הבריטי ‎ נרדפו ‎ חברי ‎ המפלגה ‎ הקומוניסטית‎ 
בידי ‎ הבולשת ‎ (00), ‎ כמו ‎ גם ‎ בידי ‎ הממסד ‎ הציוני, ‎ שגם‎ 
הסגיר ‎ קומוניסטים ‎ לידי ‎ אותה ‎ בולשת. ‎ לפי ‎ הערכות, ‎ הבולשת‎ 
הבריטית ‎ עצרה ‎ כ-1200 ‎ מחברי ‎ המפלגה ‎ ועוד ‎ כ-800‎ 
מתומכיה. ‎ 700  מהעצורים ‎ גורשו ‎ מהארץ. ‎ בין ‎ המגורשים ‎ היו‎ 
גם ‎ שני ‎ נערים ‎ ערביים ‎ ועשרה ‎ ארמנים.‎ 

שישה ‎ קומוניסטים ‎ יהודים ‎ עונו ‎ למוות ‎ או ‎ מתו ‎ בכלא ‎ בשל‎ 
התנאים ‎ הקשים ‎ והעדר ‎ טיפול ‎ רפואי. ‎ סיומה ‎ מירוניאנסק■,‎ 
ששימש ‎ כמזכיר ‎ סניף ‎ ת״א, ‎ נרצח ‎ בידי ‎ קצינים ‎ ושוטרים‎ 
יהודים, ‎ ששירתו ‎ במשטרה ‎ הבריטית, ‎ בעת ‎ שנחקר ‎ בידי‎ 
הבולשת, ‎ אך ‎ גופתו ‎ הועלמה.‎ 

בסוף ‎ ינואר ‎ 1921, ‎ תקפו ‎ חברי ‎ מפלגת ‎ "אחדות ‎ העבודה"‎ 
את ‎ "מועדון ‎ הפועלים", ‎ שהקים ‎ הקומוניסט ‎ מרדכי ‎ חלדי‎ 
בחיפה. ‎ באמצע ‎ פברואר ‎ של ‎ אותה ‎ שנה, ‎ פוצצה ‎ קבוצת‎ 
תלמידי ‎ הגימנסיה ‎ העברית ‎ הרצליה ‎ הצגה ‎ ביידיש ‎ של ‎ החוג‎ 
הדרמטי ‎ "מועדון ‎ בורוכוב".‎ 

לאחר ‎ מאורעות ‎ 1921, ‎ עצרה ‎ המשטרה ‎ כמאה‎ 
קומוניסטים, ‎ 40  מהם ‎ גורשו ‎ מהארץ. ‎ בין ‎ המגורשים ‎ היו‎ 
המנהיגים‎ :  דוא, ‎ ריזשיק, ‎ שטוק, ‎ אברהם ‎ לומונוסוב ‎ וחיים ‎ כץ.‎ 

ב-1922 ‎ פוטרו ‎ קומוניסטים ‎ שפעלו ‎ ב״ברית ‎ האגודות‎ 
המקצועיות" ‎ ("ועדת ‎ ארגון") ‎ ממקומות ‎ עבודתם ‎ הפרטיים‎ 
וההסתדרותיים. ‎ שמות ‎ הפעילים ‎ הועברו ‎ למשטרה, ‎ כדי‎ 
שתגרשם ‎ מן ‎ הארץ.‎ 

שיא ‎ של ‎ ההתנכלות ‎ ההסתדרותית ‎ והבריטית ‎ לקומוניסטים‎ 
אירע ‎ בדצמבר ‎ 1928. ‎ פורסם ‎ אז ‎ צו ‎ בדבר ‎ איסור ‎ כל ‎ פעולה‎ 
לגאלית ‎ למחצה ‎ של ‎ המפלגה ‎ הקומוניסטית. ‎ באותה ‎ תקופה‎ 
סגרו ‎ את ‎ מועדוני ‎ ״איחוד״. ‎ בשנים ‎ 1926-1928, ‎ נעצרו ‎ 420 
חברי ‎ המפלגה. ‎ השלטונות ‎ סירבו ‎ להכיר ‎ בהם ‎ כאסירים‎ 
פוליטיים, ‎ והם ‎ הוחזקו ‎ בתנאים ‎ קשים ‎ של ‎ אסירים ‎ פליליים:‎ 
עונשים ‎ גופניים, ‎ כבילת ‎ ידיים, ‎ מלקות ‎ ו״חובת ‎ הקריסה".‎ 
בתגובה ‎ אירגנו ‎ הקומוניסטים ‎ הכלואים ‎ שביתות ‎ רעב.‎ 

המרד ‎ הערבי, ‎ שהחל ‎ ב-1936, ‎ והתנדבות ‎ קומוניסטים‎ (וגם‎ 
אחרים) ‎ לבריגדות ‎ הבינלאומיות ‎ בספרד, ‎ שימשו ‎ עילה ‎ למסע‎ 
גירושים ‎ מחודש ‎ של ‎ חברי ‎ פ.ק.פ. ‎ בראש ‎ פעולת ‎ הגירוש ‎ עמדו‎ 
קציני ‎ משטרה ‎ יהודים.‎ 

הרדיפות ‎ הבלתי-פוסקות ‎ מצד ‎ הבולשת ‎ הבריטית,‎ 
ההסתדרות ‎ והמפלגות ‎ הציוניות ‎ ביטאו ‎ את ‎ העובדה,‎ 
שהמפלגה ‎ הקומוניסטית ‎ הייתה ‎ כוח ‎ אנטי-אימפריאליסטי‎ 
עקבי, ‎ שהתנגד ‎ לשלטון ‎ הבריטי ‎ ותבע ‎ את ‎ עצמאות ‎ הארץ.‎ 
למרות ‎ מספרם ‎ המצומצם ‎ של ‎ הקומוניסטים, ‎ התייחסו ‎ אליהם‎ 
הבריטים ‎ כאל ‎ איום ‎ הן ‎ בשל ‎ השותפות ‎ היהודית-ערבית ‎ שהם‎ 
טיפחו, ‎ והן ‎ בשל ‎ קשריהם ‎ עם ‎ מפלגות ‎ קומוניסטיות ‎ ברחבי‎ 
העולם ‎ במסגרת ‎ האינטרנציונל ‎ הקומוניסטי‎ (הקומאינטרן).‎ 
"גאולת ‎ הקרקע"‎ :  גישת ‎ הקומוניסטים‎ 

המפלגה ‎ הקומוניסטית ‎ דחתה ‎ בתוקף ‎ את ‎ המדיניות‎ 
והאידיאולוגיה ‎ הציוניות ‎ ואת ‎ הפרקטיקה ‎ של ‎ הנישול ‎ של‎ 


הפלאחים ‎ הערבים ‎ מאדמתם, ‎ ושל ‎ הפועלים ‎ הערבים ‎ - 
ממקומות ‎ עבודה ‎ שבבעלות ‎ יהודים. ‎ הקומוניסטים ‎ התעמתו‎ 
עם ‎ היישום ‎ של ‎ סיסמאות ‎ הציונות: ‎ "גאולת ‎ הקרקע"‎ 
ו״עבודה ‎ עברית".‎ 

מאבקים ‎ קשים ‎ התנהלו ‎ נגד ‎ גירוש ‎ פועלים ‎ ערבים ‎ בפרדסי‎ 
השרון, ‎ בבתי-חרושת ‎ ובבניין. ‎ אחד ‎ המאבקים ‎ המשפטיים‎ 
המפורסמים ‎ בנושא ‎ הגירוש ‎ של ‎ פועלים ‎ ערבים ‎ ממקומות‎ 
עבודתם ‎ בשנות ‎ ה-30 ‎ היה ‎ "משפט ‎ נס ‎ ציונה" ‎ שניהל ‎ בית‎ 
הדין ‎ הגבוה ‎ של ‎ ההסתדרות. ‎ את ‎ התביעה ‎ הגיש ‎ הוועד ‎ הפועל‎ 
של ‎ ההסתדרות ‎ נגד ‎ 28  פעילים ‎ קומוניסטים, ‎ אשר ‎ במסגרת‎ 
ועד ‎ הפעולה- ‎ ארגנו ‎ משמרות ‎ בשערי ‎ פרדסים ‎ במחאה ‎ על‎ 
סילוק ‎ פועלים ‎ ערבים. ‎ פסק ‎ הדין ‎ היה ‎ -סילוק ‎ ה׳נאשמים׳‎ 
מההסתדרות.‎ 

המפלגה ‎ הקומוניסטית ‎ התנגדה ‎ לפרקטיקה ‎ של ‎ "גאולת‎ 
הקרקע", ‎ שבה ‎ נקטו ‎ מוסדות ‎ ציוניים, ‎ שהמרכזיים ‎ ביניהם ‎ היו‎ 
הכשרת ‎ היישוב ‎ והקרן ‎ הקיימת. ‎ לאלה ‎ נוספו ‎ מוסדות ‎ ציוניים‎ 
אחרים, ‎ וביניהם: ‎ יק״א, ‎ פיק״א, ‎ קרן ‎ היסוד, ‎ קהילת ‎ ציון‎ 
האמריקאית, ‎ חברת ‎ הכשרת ‎ מפרץ ‎ חיפה ‎ וחברת ‎ גאולה.‎ 

מוסדות ‎ אלה ‎ רכשו ‎ קרקעות, ‎ לעיתים ‎ בדרכים ‎ עקלקלות,‎ 
מידי ‎ ערבים ‎ בעלי ‎ שטחי ‎ קרקע ‎ גדולים, ‎ שחלקם ‎ התגוררו‎ 
מחוץ ‎ לפלשתינה, ‎ ואת ‎ האריסים ‎ הערבים, ‎ שהיו ‎ להם ‎ משקים‎ 
על ‎ הקרקע, ‎ גירשו ‎ בעזרת ‎ החוקים ‎ שחוקקו ‎ הבריטים ‎ ובסיוע‎ 
שוטרים ‎ בריטיים.‎ 

בהקשר ‎ זה ‎ כדאי ‎ לציין, ‎ כי ‎ הפרקטיקה ‎ של ‎ הנישול‎ 
באמצעות ‎ חוקים ‎ שחוקק ‎ הכובש ‎ היא ‎ מעשה ‎ של ‎ יום‎ -יום‎ 
בשטחים ‎ הכבושים ‎ מאז ‎ 1967. ‎ אך ‎ שימוש ‎ בחוק ‎ ובמשטרה‎ 
לצורך ‎ הפקעת ‎ קרקעות ‎ של ‎ ערבים ‎ מתקיים ‎ עד ‎ היום ‎ גם‎ 
בתחומי ‎ ישראל, ‎ ובמיוחד ‎ בנגב.‎ 

אחד ‎ המאבקים ‎ העיקריים ‎ נגד ‎ הנישול ‎ התנהל ‎ בעמק‎ 
יזרעאל, ‎ שם ‎ נושלו ‎ התושבים ‎ של ‎ 26  כפרים ‎ ערביים, ‎ שעיבדו‎ 
את ‎ השטחים ‎ שרכשו ‎ מוסדות ‎ ציוניים. ‎ זאת, ‎ בניגוד ‎ למיתוס‎ 
הציוני, ‎ כי ‎ העמק ‎ היה ‎ מוצף ‎ ביצות ‎ ולא ‎ מעובד. ‎ במהלך‎ 
"כיבוש" ‎ אדמות ‎ פולה‎ (מרחביה), ‎ עמק ‎ זבולון‎ (הג׳דרו), ‎ ואדי‎ 
חווארת ‎ (עמק ‎ חפר), ‎ סייעו ‎ קומוניסטים ‎ לכפריים ‎ הערבים‎ 
במאמציהם ‎ למנוע ‎ את ‎ הנישול.‎ 

וכמילות ‎ סיום, ‎ הנה ‎ דברים ‎ שאמר ‎ ■עקב ‎ מאירסון‎ 
באסיפת ‎ הייסוד ‎ של ‎ מפלגת ‎ פועלים ‎ סוציאליסטים, ‎ שממנה‎ 
צמחה ‎ המפלגה ‎ הקומוניסטית‎ (אוקטובר ‎ 1919):‎ 

"כל ‎ אותם ‎ מגדלים ‎ שהציונות ‎ הבעל-ביתית ‎ חושבת ‎ לבנות‎ 
כאן, ‎ הם ‎ מגדלים ‎ פורחים ‎ באוויר... ‎ חפשו ‎ דרך ‎ אחרת, ‎ חדשה,‎ 
בטוחה, ‎ מצאו ‎ דרך ‎ השלום ‎ עם ‎ המוני ‎ העמלים ‎ של ‎ העם‎ 
השוכן ‎ כאן..."‎ 
מקורות ‎ מידע:‎ 

רות ‎ לוביץ׳, ‎ בחרתי ‎ לחיות ‎ במאבק, ‎ 1985  ;  שמואל ‎ דותן,‎ 
האדומים, ‎ 1991; ‎ דן ‎ יהב, ‎ בשבילי ‎ הדו-קיום, ‎ 2009; ‎ אסתר‎ 
שטארק. ‎ תחת ‎ העול, ‎ משפטים ‎ ושפטים, ‎ 1927  ;  אלדד ‎ חרובי,‎ 
0  0  1920-1948  ;  יוסף ‎ וייץ, ‎ כיבוש ‎ העמקים, ‎ תשל״ט.‎ 


שינוי ‎ ח3רתי/5‎ 


נחוצה ‎ תנועה ‎ חברתית ‎ שתאמר: ‎ מספיק ‎ ודי!‎ 

האנתרופולוג ‎ המרקסיסטי ‎ פרופ' ‎ דייוויד ‎ הארווי ‎ מהאוניברסיטה ‎ העירונית‎ 
של ‎ ניו-יורק, ‎ התראיין ‎ אצל ‎ איימי ‎ גודמן. ‎ להלן ‎ קטעים ‎ מהריאיון.*‎ 


במה ‎ דנו ‎ ראשי ‎ 020  בכינוסם ‎ האחרון?‎ 

הם ‎ מנסים ‎ להמציא ‎ מחדש ‎ אותה ‎ מערכת, ‎ אותו ‎ קפיטליזם,‎ 
ששלט ‎ בכיפה ‎ במהלך ‎ 30  השנים ‎ האחרונות, ‎ אך ‎ עם ‎ מידה‎ 
רבה ‎ יותר ‎ של ‎ פיקוח. ‎ הם ‎ אינם ‎ מאתגרים ‎ את ‎ יסודות‎ 
המערכת, ‎ ואני ‎ סבור ‎ שהגיעה ‎ העת ‎ לעשות ‎ זאת.‎ 
מהם ‎ יסודות ‎ המערכת?‎ 

ביסוד ‎ המערכת ‎ הנוכחית ‎ עומד ‎ גידול ‎ חסר ‎ תקדים‎ 
בריכוזיות ‎ של ‎ העוצמה ‎ המעמדית. ‎ מאז ‎ שנות ‎ ה-70, ‎ אנו ‎ עדים‎ 
לגידול ‎ עצום ‎ באי-השוויון, ‎ לא ‎ רק ‎ בארצות-הברית, ‎ אלא‎ 
בעולם ‎ כולו. ‎ הרכוש ‎ בעולם ‎ מתרכז ‎ בידי ‎ פחות ‎ ופחות ‎ ידיים.‎ 
הניאו-ליברליזם, ‎ כפרויקט ‎ פוליטי ‎ שהחל ‎ בשנות ‎ ה-70, ‎ האיץ‎ 
את ‎ צבירת ‎ ההון ‎ ואת ‎ המיזוגים ‎ באמצעות ‎ מנגנונים ‎ שהוא‎ 
גיבש ‎ בתחום ‎ השוק ‎ החופשי, ‎ ההפרטה, ‎ יציאת ‎ המדינה‎ 
מתחום ‎ השירותים ‎ החברתיים. ‎ הניאו-ליברליזם ‎ לא ‎ מת ‎ והוא‎ 
ממשיך ‎ בריכוז ‎ העוצמה ‎ המעמדית ‎ של ‎ ההון.‎ 

אך ‎ המדינות ‎ עצמן ‎ מעולם ‎ לא ‎ הפסיקו ‎ את ‎ מעורבותן‎ 
בכלכלה. ‎ כאשר ‎ החברות ‎ הגדולות ‎ נקלעות ‎ לבעיה, ‎ המדינה‎ 
תמיד ‎ מחלצת ‎ אותן. ‎ חברות ‎ ההון ‎ מודעות ‎ להתנהגות ‎ זו, ‎ ולכן‎ 
הן ‎ נטלו ‎ סיכונים ‎ גדולים ‎ בעשורים ‎ האחרונים. ‎ את ‎ הקשר ‎ הזה‎ 
בין ‎ הון ‎ לשלטון ‎ חייבים ‎ לנתק.‎ 

במשבר ‎ הנוכחי, ‎ מתחולל ‎ תהליך ‎ רחב ‎ ממדים ‎ של ‎ מיזוגים.‎ 
בוול ‎ סטריט ‎ נותרו ‎ ארבעה ‎ בנקים ‎ גדולים, ‎ המרכזים ‎ בידיהם‎ 
את ‎ ההון, ‎ את ‎ כוחו ‎ של ‎ המעמד ‎ של ‎ בעלי ‎ ההון. ‎ כאשר ‎ בוחנים‎ 
את ‎ תוכניות ‎ החילוץ ‎ וההאצה ‎ שגיבשו ‎ הממשלות ‎ מגלים, ‎ כי‎ 
המטרה ‎ היא ‎ להותיר ‎ את ‎ העושר ‎ בידי ‎ אלה ‎ השולטים ‎ בו,‎ 
ולאלץ ‎ אותנו ‎ לשלם ‎ עבור ‎ כך. ‎ לכן ‎ הגיע ‎ הזמן ‎ לתבוע ‎ חלק‎ 
גדול ‎ יותר ‎ בעושר ‎ ושוויון ‎ רב ‎ יותר.‎ 

וכיצד ‎ משיגים ‎ זאת?‎ 

לאורך ‎ זמן, ‎ העם ‎ נדרש ‎ לשלם ‎ עבור ‎ חילוץ ‎ הבנקים‎ 
והבנקאים, ‎ ולכן ‎ נחוצה ‎ ערנות ‎ פוליטית ‎ למה ‎ שמתרחש. ‎ הרי‎ 
זה ‎ מה ‎ שקרה ‎ במהלך ‎ 30  השנים ‎ האחרונות, ‎ צעד ‎ אחר ‎ צעד.‎ 
התמורות ‎ לוו ‎ בדיבורים ‎ על ‎ חירות ‎ אישית ‎ ושוק ‎ חופשי. ‎ אין‎ 
זה ‎ המשבר ‎ הפיננסי ‎ הראשון. ‎ היו ‎ משברים ‎ רבים ‎ בעשרות‎ 
השנים ‎ האחרונות, ‎ ולכולם ‎ היה ‎ אופי ‎ דומה. ‎ בארה״ב ‎ התחולל‎ 
בשנות ‎ ה-80 ‎ משבר ‎ בתחום ‎ ההלוואות ‎ והחסכונות. ‎ ב-1982‎ 
התחולל ‎ משבר ‎ חוב ‎ במקסיקו, ‎ כאשר ‎ מדינה ‎ זו ‎ הייתה ‎ ממש‎ 
קרובה ‎ לפשיטת ‎ רגל. ‎ אך ‎ אם ‎ הייתה ‎ מתרחשת ‎ פשיטת ‎ רגל,‎ 
היא ‎ הייתה ‎ גוררת ‎ אחריה ‎ בנקים ‎ להשקעות ‎ בניו־יורק, ‎ שהלוו‎ 
למקסיקו. ‎ לכן, ‎ כדי ‎ להציל ‎ את ‎ הבנקים ‎ האמריקאיים‎ 
להשקעות, ‎ אילצו ‎ את ‎ העם ‎ של ‎ מקסיקו ‎ לשלם ‎ עבור ‎ החילוץ.‎ 

מה ‎ היית ‎ עושה, ‎ לו ‎ היית ‎ שר ‎ האוצר ‎ של ‎ ארה״ב?‎ 

הייתי ‎ נוטל ‎ חלק ‎ משמעותי ‎ מתקציב ‎ החילוץ ‎ ומעביר‎ 
לחברת ‎ שיקום ‎ לאומית, ‎ ואומר: ‎ "ראו, ‎ תפקידכם ‎ הראשון‎ 
לטפל ‎ במשבר ‎ החריף ‎ ובאלה ‎ שנושלו. ‎ לכן ‎ לכו ‎ לערים ‎ כמו‎ 
קליבלנד, ‎ שהפכו ‎ ערים ‎ שוממות, ‎ ולאזורים ‎ שונים‎ 
בקליפורניה, ‎ וטפלו ‎ במשבר ‎ של ‎ אובדן ‎ הבתים".‎ 


הייתי, ‎ למשל, ‎ נוטל ‎ חלק ‎ ניכר ‎ מתקציב ‎ החילוץ ‎ ופודה ‎ בו‎ 
בתים, ‎ שהמשפחות ‎ המתגוררות ‎ בהם ‎ עומדות ‎ בפני ‎ פינוי. ‎ את‎ 
הבתים ‎ האלה ‎ הייתי ‎ מעביר ‎ לניהול ‎ חברה ‎ עירונית ‎ או ‎ לידי‎ 
קולקטיב ‎ של ‎ דיירים, ‎ ומאפשר ‎ להם ‎ להמשיך ‎ ולהתגורר‎ 
בבתים, ‎ אף ‎ שאינם ‎ יותר ‎ הבעלים ‎ שלהם. ‎ התערבות ‎ ממשלתית‎ 
כזאת ‎ הייתה ‎ גם ‎ מונעת ‎ את ‎ היווצרותם ‎ של ‎ הנכסים ‎ המכונים‎ 
"רעילים", ‎ שצבירתם ‎ מוטטה ‎ בנקים. ‎ צעד ‎ כזה ‎ לא ‎ נעשה,‎ 
משום ‎ שהממשל ‎ מעוניין ‎ להגן ‎ על ‎ הבנקאים, ‎ ולא ‎ על ‎ העם.‎ 
האם ‎ רכישת ‎ בתים ‎ אינה ‎ סיכון ‎ מחושב?‎ 

בארה״ב ‎ קיים ‎ מיתוס ‎ בדבר ‎ בעלות ‎ על ‎ בתים. ‎ אך ‎ לגבי‎ 
רבים, ‎ בעלות ‎ כזאת ‎ אינה ‎ רעיון ‎ מועיל. ‎ לדעתי, ‎ זה ‎ אינו ‎ רעיון‎ 
מועיל ‎ כלל, ‎ וזה ‎ משתי ‎ סיבות:‎ 

האחת, ‎ כאשר ‎ אתה ‎ בעלים ‎ של ‎ בית ‎ השקוע ‎ בחובות, ‎ אתה‎ 
פגיע ‎ מאוד ‎ לתנודות ‎ בשוק, ‎ כפי ‎ שקורה ‎ עכשיו. ‎ שנית,‎ 
המשבר ‎ בשוק ‎ הדיור ‎ היה ‎ אובדן ‎ הרכוש ‎ המשמעותי ‎ ביותר‎ 
של ‎ האוכלוסייה ‎ האפרו-אמריקאית ‎ מאז ‎ ומעולם. ‎ משפחות‎ 
אלה ‎ נטלו ‎ סיכון, ‎ כאשר ‎ רכשו ‎ בתים ‎ בהלוואות. ‎ אך ‎ הבנקים‎ 
שנטלו ‎ סיכון, ‎ נותרו ‎ בפועל ‎ עם ‎ הנדל״ן.‎ 

מהי ‎ משמעות ‎ המשבר ‎ לגבי ‎ עתיד ‎ הקפיטליזם?‎ 

משברים ‎ הם ‎ תקופות ‎ חשובות ‎ ביותר ‎ בתולדות ‎ הקפיטליזם.‎ 
בדרך ‎ לא ‎ הגיונית, ‎ הם ‎ הופכים ‎ את ‎ השיטה ‎ להגיונית ‎ יותר.‎ 
הקפיטליזם ‎ מתפתח ‎ בדרך ‎ מסוימת, ‎ נתקל ‎ בבעיות ‎ אמיתיות,‎ 
נקלע ‎ למשבר, ‎ ואז ‎ נחלץ ‎ ממנו ‎ כמו ‎ עוף ‎ החול, ‎ אך ‎ עם ‎ קווי‎ 
היכר ‎ שונים. ‎ חווינו ‎ משבר ‎ ארוך ‎ בשנות ‎ ה-30 ‎ וגם ‎ בשנות ‎ ה¬‎ 
סד. ‎ משבר ‎ הוא ‎ רגע ‎ של ‎ עיצוב ‎ מחדש ‎ של ‎ הקפיטליזם. ‎ וממש‎ 
עתה, ‎ מתחולל ‎ תהליך ‎ כזה ‎ של ‎ שימור ‎ מבנה ‎ הכוח ‎ הקודם‎ 
ושל ‎ עיצובו ‎ מחדש. ‎ אך ‎ בחיפוש ‎ אחר ‎ רווחים, ‎ ההון ‎ נתקל‎ 
במגבלות ‎ סביבתיות, ‎ חברתיות ‎ ופוליטיות.‎ 

אני ‎ סבור, ‎ שהגיעה ‎ העת ‎ לחשוב ‎ על ‎ חלופה, ‎ במלים‎ 
אחרות, ‎ עלינו ‎ לחשוב ‎ על ‎ כלכלה ‎ עם ‎ שיעור ‎ גידול ‎ 0,‎ 
שתשמור ‎ על ‎ הקיים. ‎ אך ‎ לשם ‎ כך ‎ נחוצה ‎ כלכלה ‎ שאינה‎ 
קפיטליסטית, ‎ כלכלה ‎ שאינה ‎ חותרת ‎ לרווח. ‎ כיצד ‎ משיגים‎ 
שינוי ‎ מהותי ‎ כזה ‎ -  זו ‎ שאלה ‎ גדולה, ‎ ואין ‎ לי ‎ מרשם. ‎ אך ‎ אני‎ 
סבור ‎ שזו ‎ אחת ‎ משאלות ‎ המפתח.‎ 
מה■ ‎ משימתן ‎ של ‎ התנועות ‎ החברתיות?‎ 

התנועות ‎ החברתיות ‎ ניצבות ‎ מול ‎ אתגר ‎ שאינו ‎ סובל ‎ דיחוי.‎ 
אם ‎ ברצוננו ‎ לצאת ‎ מהמשבר ‎ הנוכחי ‎ בדרך ‎ אחרת, ‎ נחוצה‎ 
תנועה ‎ חברתית ‎ חזקה ‎ מאוד, ‎ שתאמר: ‎ מספיק ‎ ודי ‎ -  אנו‎ 
שואפים ‎ לשנות ‎ את ‎ העולם ‎ באופן ‎ מהותי. ‎ תנועות ‎ חברתיות‎ 
כאלה ‎ אינן ‎ צצות ‎ מהיום ‎ למחר. ‎ הבורסה ‎ התמוטטה ‎ בשנת‎ 
1929, ‎ אך ‎ התנועות ‎ החברתיות ‎ נכנסו ‎ לפעולה ‎ רק ‎ ב-1932/3.‎ 
נדרשו ‎ לשם ‎ כך ‎ שלוש ‎ שנים. ‎ כעת, ‎ כאשר ‎ מושקעים ‎ מאמצים‎ 
בהצלת ‎ המערכת, ‎ גדל ‎ מספרם ‎ של ‎ אלה ‎ המגיעים ‎ להכרה,‎ 
שלמערכת ‎ הזאת ‎ אין ‎ הצדקה, ‎ וכי ‎ נחוץ ‎ משטר ‎ אחר. ‎ תנועה‎ 
כזאת ‎ יכולה ‎ לצמוח ‎ במהירות.‎ 

הריאיון ‎ המלא ‎ פורסם ‎ ב-2.4 ‎ באתר ‎ "!"\10\ז ‎ ץ30ז00ודו6ם".‎ 


הוקפאו ‎ הפיטורים ‎ בחבות ‎ החשמל‎ 


בית ‎ הדין ‎ האזורי ‎ לעבודה ‎ בחיפה ‎ קיבל ‎ בשבוע ‎ שעבר‎ 
החלטה ‎ להקפיא ‎ למשך ‎ 45  יום ‎ את ‎ הצעדים ‎ שנקט ‎ מנכ״ל‎ 
חברת ‎ החשמל, ‎ ובהם ‎ -  פיטוריהם ‎ של ‎ אלפי ‎ עובדים. ‎ במהלך‎ 
תקופה ‎ זו, ‎ תטופל ‎ מערכת ‎ המחשוב ‎ ותתאפשר ‎ הגשת‎ 
הדו״חות ‎ הכספיים ‎ של ‎ החברה. ‎ בית ‎ הדין ‎ פסק, ‎ כי ‎ שאר‎ 
העיצומים ‎ שנוקטים ‎ העובדים ‎ יישארו ‎ בעינם. ‎ מפסק ‎ הדין‎ 
עולה, ‎ כי ‎ חברת ‎ החשמל ‎ נדרשה ‎ להציג ‎ את ‎ החלטת ‎ המדינה‎ 
לגבי ‎ תוכנית ‎ "מצפן" ‎ ולגבי ‎ הרפורמה.‎ 

בית ‎ הדין ‎ לעבודה ‎ בחיפה ‎ החליט ‎ כמו-כן ‎ לבטל ‎ את‎ 
ההשעיה ‎ של ‎ שלושה ‎ חברי ‎ ועד ‎ עובדי ‎ חברת ‎ החשמל,‎ 
שהוענשו ‎ בשל ‎ השתתפותם ‎ בפעילות ‎ העובדים ‎ נגד ‎ הפיטורים‎ 
המתוכננים.‎ 

מוועד ‎ העובדים ‎ נמסר, ‎ כי ‎ "זו ‎ הוכחה ‎ נוספת ‎ לצדקת ‎ מאבק‎ 
העובדים ‎ על ‎ שמירת ‎ מקום ‎ עבודתם. ‎ ההחלטה ‎ תעניק ‎ תקווה‎ 
לארגוני ‎ עובדים ‎ באשר ‎ הם".‎ 

עובדי ‎ חברת ‎ החשמל ‎ נוקטים ‎ בעיצומים ‎ מאז ‎ חודש ‎ מרס,‎ 
במחאה ‎ על ‎ יישום ‎ חד-צדדי ‎ של ‎ תוכנית ‎ פיטורים. ‎ בין ‎ השאר‎ 
הפסיקו ‎ העובדים ‎ לשלוח ‎ חשבונות ‎ ולגבות ‎ חובות, ‎ באופן‎ 
שגרם ‎ לחברה ‎ נזק ‎ משמעותי ‎ בתזרים ‎ המזומנים.‎ 

תוספות ‎ שכר ‎ בהסכם ‎ חדש‎ 
של ‎ עובדי ‎ הרבוע ‎ הכחול‎ 

ההסתדרות ‎ חתמה ‎ בשבוע ‎ שעבר ‎ על ‎ הסכם ‎ עבודה ‎ עם‎ 
הנהלת ‎ רשת ‎ השיווק ‎ הרבוע ‎ הכחול ‎ להסדרת ‎ תנאי ‎ עבודתם‎ 
של ‎ 6,000  עובדי ‎ הרשת. ‎ ההסכם ‎ יחול ‎ על ‎ העובדים ‎ הקבועים,‎ 
שהם ‎ רובם ‎ המכריע ‎ של ‎ השכירים ‎ ברשת, ‎ ויחול ‎ גם ‎ על‎ 
הרשתות ‎ הבנות.‎ 

הסכם ‎ עבודה ‎ למטפלות ‎ ויצ״ו‎ 

הסתדרות ‎ המעו״ף ‎ חתמה ‎ בשבוע ‎ שעבר ‎ על ‎ הסכם ‎ קיבוצי‎ 
למטפלות ‎ ולמבשלות ‎ במעונות ‎ ויצ״ו. ‎ ההסכם ‎ חל ‎ על ‎ 2,500 
מטפלות, ‎ ותוקפו ‎ הוא ‎ עד ‎ 31  במרס ‎ 2013. ‎ במסגרת ‎ ההסכם‎ 
יונהג ‎ סולם ‎ דירוג ‎ חדש ‎ בן ‎ 10  דרגות, ‎ המבטיח ‎ לעובדות ‎ שכר‎ 
העולה ‎ על ‎ שכר ‎ המינימום. ‎ עד ‎ לחתימת ‎ ההסכם, ‎ כ-90%‎ 
מהמטפלות ‎ במעונות ‎ ויצ״ו ‎ נמצאו ‎ ברמות ‎ של ‎ שכר ‎ מינימום‎ 
ורבות ‎ מהן ‎ אף ‎ היו ‎ זכאיות ‎ להבטחת ‎ הכנסה. ‎ לפי ‎ ההסכם, ‎ כל‎ 
שינוי ‎ בדרגה ‎ הראשונה, ‎ עקב ‎ שינוי ‎ בשכר ‎ המינימום, ‎ יגרור‎ 
אחריו ‎ שינוי ‎ בשכר ‎ כל ‎ ייתר ‎ הדרגות, ‎ באותו ‎ שיעור.‎ 

תוספת ‎ שכר ‎ בהסכם ‎ של ‎ האחיות‎ 

כ-25 ‎ אלף ‎ אחים ‎ ואחיות, ‎ המועסקים ‎ בידי ‎ המדינה, ‎ קופת‎ 
חולים ‎ כללית, ‎ הדסה ‎ והמרכז ‎ לשלטון ‎ מקומי, ‎ יקבלו ‎ תוספת‎ 
שכר ‎ בעלות ‎ של ‎ 5%  במשכורת ‎ חודש ‎ יוני ‎ הקרובה. ‎ כך ‎ נקבע‎ 
בהסכם ‎ שכר, ‎ שנחתם ‎ בשבוע ‎ שעבר ‎ בין ‎ הממונה ‎ על ‎ השכר‎ 
במשרד ‎ האוצר, ‎ אילן ‎ לוין, ‎ לבין ‎ הסתדרות ‎ האחים ‎ והאחיות.‎ 

ההסכם ‎ מיישם ‎ את ‎ הסכם ‎ המסגרת ‎ לתוספת ‎ שכר ‎ במגזר‎ 
הציבורי, ‎ שנחתם ‎ בין ‎ ההסתדרות ‎ למשרד ‎ האוצר ‎ באפריל‎ 
2008.‎ 


נצחון ‎ לקומוניסטים ‎ במולדובה‎ 

בבחירות ‎ שהתקיימו ‎ לאחרונה ‎ במולדובה, ‎ זכתה ‎ המפלגה‎ 
הקומוניסטית ‎ ברוב ‎ ברור ‎ (60 ‎ מתוך ‎ 101  צירים) ‎ בפרלמנט,‎ 
אשר ‎ בסמכותו ‎ לבחור ‎ בנשיא ‎ המדינה. ‎ הצלחת ‎ הקומוניסטים‎ 
הניעה ‎ את ‎ מתנגדיהם, ‎ הנשענים ‎ ככל ‎ הנראה ‎ על ‎ תמיכה‎ 
מרומניה, ‎ לערער ‎ על ‎ התוצאות ‎ ולדרוש ‎ ספירה ‎ מחדש ‎ של‎ 
הקולות. ‎ המתנגדים ‎ ארגנו ‎ הפגנות ‎ אלימות, ‎ שבמהלכן‎ 
השתלטו ‎ על ‎ בניין ‎ הפרלמנט. ‎ בתגובה ‎ הודיע ‎ הנשיא ‎ ולדימיר‎ 
ורונין, ‎ כי ‎ תתקיים ‎ ספירה ‎ חוזרת ‎ של ‎ הקולות, ‎ למרות‎ 
שהמשקיפים ‎ מהאיחוד ‎ האירופי ‎ ומרוסיה ‎ סיכמו, ‎ כי ‎ הבחירות‎ 
נוהלו ‎ באופן ‎ דמוקרטי.‎ 

חוג ‎ אחווה ‎ -  חיפה‎ 

שד׳ ‎ בן־גוריון ‎ 39 
ביום ‎ ד/ ‎ 22  באפריל, ‎ בשעה ‎ 19.30 

דיון ‎ לציון ‎ ה-1 ‎ במאי‎ 

מאבקי ‎ עובדים ‎ 2009  בצל ‎ המשבר‎ 
הכלכלי ‎ והפיטורים ‎ חחמונ״ם‎ 
דברים: ‎ בנימין ‎ גונן‎ 

הגדה ‎ השמאלית‎ 

ביום ‎ א׳, ‎ 26  באפריל, ‎ בשעה ‎ 19.30 

אירוע ‎ השקה ‎ של ‎ הספר‎ 

"קום ‎ התנערה!"‎ 

אוסף ‎ של ‎ כתבי ‎ אליהו‎ (אליושה) ‎ גוזינסק■‎ 

ושל ‎ רשימות ‎ של ‎ חבריו ‎ עליו.‎ 

הספר ‎ מחלץ ‎ מהשכחה ‎ פרקים ‎ חשובים ‎ במערכות ‎ המעמדיות‎ 
ובפעילותם ‎ של ‎ הקומוניסטים ‎ בשנות ‎ ה-40.‎ 

באירוע ‎ ישאו ‎ דברים‎ : 

ד״ר ‎ דוד ‎ דה ‎ פריס, ‎ ראש ‎ החוג ‎ ללימודי ‎ עבודה ‎ באונ׳ ‎ ת״א,‎ 

ותמר ‎ גוזינסקי, ‎ עורכת ‎ הספר‎ 


ימי ‎ עבודה ‎ התנדבותיים‎ 
לשיפור ‎ פניה ‎ של ‎ הגדה ‎ השמאלית‎ 

יתקיימו ‎ ביום ‎ ר  17.4, ‎ ובשבת, ‎ 18.4,‎ 

בין ‎ השעות ‎ 11.00  -17.00‎ 
פרטים ‎ נוספים‎ :  אלון ‎ לי ‎ 2501662-054 

מכללת ‎ הגדה ‎ השמאלית‎ 

קורס ‎ לערבית ‎ מדוברת ‎ למתחילים‎ 

ייפתח ‎ בסוף ‎ אפריל.‎ 

פרטים ‎ נוספים ‎ והרשמה: ‎ 2501662-054 

